शेयर बाजार पर असर डालेगा पांच राज्यों का एक्जिट पोल
नई दिल्ली | पांचराज्यों के एक्जिट पोल इस सप्ताह शेयर बाजार को दिशा देंगे। विशेषज्ञों ने यह राय जताई है। शेयर बाजार पर सोमवार को फेडरल रिजर्व की प्रमुख जैनेट येलेन के भाषण का भी असर दिखाई देगा। जहां उन्होंने कहा कि यदि अर्थव्यवस्था मजबूती में बनी रहती है तो इस माह के उत्तराद्र्ध में ब्याज दर में वृद्धि की जा सकती है। पिछले सप्ताह बीएसई सेंसेक्स साप्ताहिक आधार पर 60.52 अंक घटकर और एनएसई का निफ्टी 41.95 अंक टूटकर बंद हुआ था। बाजार विशेषज्ञों के मुताबिक 10 मार्च को जब शेयर बाजार का कारोबार खत्म होगा तब तक राज्यों के चुनावों के नतीजे ज्ञात नहीं होंगे और यह परिणाम शनिवार को ही आएंगे इसलिए चुनाव नतीजों का असर आगामी सप्ताहों में ही दिखाई देगा। शेयर बाजार इन नतीजों के बारे में 14 मार्च को ही अपनी प्रतिक्रिया देगा, जब बाजार होली के बाद खुलेगा। तथापि बाजार एक्जिट पोल से कुछ संकेत ग्रहण करेगा जो 9 मार्च को जारी होगा।
hin_Deva hin_Deva